Presidenten i Sør-Korea tilbyr seg å gå av
I en tale til det sørkoreanske folket sa hun at det er opp til parlamentet å bestemme hennes skjebne. Forutsetningen for at hun skal gå av, er at de finner en trygg plan for hvordan makten i landet skal videreføres. – Straks de folkevalgte kommer opp med tiltak for et maktskifte som minimerer ethvert maktvakuum og styringskaos, vil jeg gå av, sa Park i en TV-overført tale tirsdag. Bakgrunn: Sør-Koreas president rammet av spektakulær skandale Mandag trakk landets justisminister Kim Hyun-woon seg som følge av den voksende skandalen. Park har allerede sparket åtte av sine rådgivere og utnevnt en ny statsminister for å forsøke å gjenvinne folkets tillit. Les også: Hundretusener demonstrerer i SeoulNye meningsmålinger viser at Park er den minst populære presidenten Sør-Korea har hatt siden man begynte med slike målinger på slutten av åttitallet. Park anklages blant annet for å ha bistått sin nære venninne Choi Soon-sil med pengeutpressing, samt for å ha bedt medarbeidere om å lekke hemmeligstemplede dokumenter til Choi. I helgen demonstrere flere hundre tusen mennesker i Seouls gater, med krav om Parks avgang.Park Geun-hye er trukket inn i saken mot sin nære venninne Choi Soon-Sil, som anklages for å ha utnyttet sitt vennskap med presidenten til å presse flere store bedrifter for penger. Pengene skal ha blitt sluset inn i en stiftelse som hun kontrollerer og som hun skal ha beriket seg på. Flere av landets største selskaper er trukket inn i saken, og politiet har gjennomført ransakelser både i finansdepartementet og de to selskapene SK og Lotte. Sør-Koreas folkevalgte vil om kort tid ta stilling til om presidenten skal stilles for riksrett. Mer fra Korea: Nå skal du «se opp» i Seoul
Etter uker med demonstrasjoner, tilbyr den skandalerammede presidenten Park Geun Hye nå å trekke seg.